作者：吴文英
词牌/韵律：珍珠帘・真珠帘

paragraphs: 蜜沈烬暖萸烟袅。
层帘卷、伫立行人官道。
麟带压愁香，听舞箫云渺。
恨缕情丝春絮远，怅梦隔、银屏难到。
寒峭。
有东风嫩柳，学得腰小。
还近绿水清明，叹孤身如燕，将花平绕。
细雨湿黄昏，半醉归怀抱。
蠹损歌纨人去久，漫泪沾、香兰如笑。
书杳。
念客枕幽单，看看春老。